Ruth Nissen-Drejer

**Ruth Nissen-Drejer** (født 31. januar 1896, død 3. mars 1977) var en norsk forfatter og oversetter. Hun startet som forfatter av såkalte ungpikebøker, og etter hvert oversatte hun også bøker til norsk i tillegg til eget forfatterskap.

Hun var tidlig medlem av *Ungdomslitteraturens forfatterlag (ULF)*, som senere skiftet navn til Norske Barne- og Ungdomsbokforfattere. Sammen med forfatterkollegaen Inger Austveg utga hun en romanserie om *Søster Jorun*, som ble oversatt til svensk og til nederlandsk. Hun har også blitt oversatt til dansk. Utover i livet ble forfatterskapet hennes stadig mer preget av hennes kristne livssyn.

Flere av hennes oversettelsesoppdrag bestod også i å «bearbeide» eller «gjenfortelle» originalteksten, noe som i praksis kunne bety å utarbeide en forkortet versjon. En slik omarbeidelse av et litterært åndsverk har i nyere tid vært mer omdiskutert og kritisert, men var i Ruth Nissen-Drejers samtid nokså vanlig.

I tillegg til sitt skjønnlitterære virke stod Ruth Nissen-Drejer også ansvarlig for en rekke bøker eller hefter om grønnsaker og andre nyttevekster, utgitt av Studieselskapet for kosthold og helse i årene 1950-1951.

I perioden 1955-1971 var Ruth Nissen-Drejer ordenspresident, det vil si øverste leder, for den norske grenen av den frimurerlignende Mariaordenen.

## Bibliografi
### Bøker forfattet av Ruth Nissen-Drejer
* *Else tar affære. Fortelling for unge piker*, 1926
* *Vipsen. Fortelling for unge piker*, 1927
* *Adas lyse idé. Fortelling for unge piker*, utgitt på Some & Co.s forlag, 1928
* *Under falsk flagg? Fortelling for unge piker* – utgitt på Some & Co.s forlag, 1929. Omslagsillustrasjon av Trygve M. Davidsen
* *Reisen til [[Nice|Nizza]]*, 1933. Omslagsillustrasjon av Gerhard Gjerding
* *Hver tar sin*, 1932. Omslagsillustrasjon av Harald Damsleth
* *Hvem skulde vel ha tenkt sig det?*, 1933. Omslagsill. av Gunnar Stenersen
* *Den fagre skatten*, utgitt på Ansgar forlag, 1945 – utgitt på dansk i 1947 under tittelen *Karis forlovelse*
* *Første gevinst*, utgitt på Gyldendal forlag i 1934
* *På egen hånd i Paris*, utgitt på Gyldendal forlag i 1935
* *Søster Liv*, 1946
* *Dusør utloves*, utgitt på Ansgar forlag, 1947
* Inger Austveg/Ruth Nissen-Drejer: *Søster Jorun*, 1955
* Inger Austveg/Ruth Nissen-Drejer: *Søster Jorun i London*, 1956
* Inger Austveg/Ruth Nissen-Drejer: *Søster Jorun i Paris*, 1958
* Inger Austveg/Ruth Nissen-Drejer: *Søster Jorun under tropesol*, 1961

### Bøker av Ruth Nissen-Drejer oversatt til svensk
* Inger Austveg/Ruth Nissen-Drejer: *Syster Gun: en bok för flickor* – utgitt i Sverige i 1959
* Inger Austveg/Ruth Nissen-Drejer: *Syster Gun förlovar sig*, 1958
* Inger Austveg/Ruth Nissen-Drejer: *Syster Gun i London*, 1959
* Inger Austveg/Ruth Nissen-Drejer: *Syster Gun i Paris*, 1960
* Inger Austveg/Ruth Nissen-Drejer: *Syster Gun i Afrika* (bok nr. 5 i en serie bøker om "Søster Gun"), 1961

### Bøker av Ruth Nissen-Drejer oversatt til nederlandsk
* Inger Austweg/Ruth Nissen-Drejer: *Zuster Gon*, 1960
* Inger Austweg/Ruth Nissen-Drejer: *Zuster Gon verlooft zich*,
* Inger Austweg/Ruth Nissen-Drejer: *Zuster Gon in Londen*, 1961
* Inger Austweg/Ruth Nissen-Drejer: Zuster Gon onder de tropenzon*, 1962

Disse fire bøkene ble også utgitt samlet i ett bind som *Zuster Gon Klavervier* på forlaget *La Rivière & Voorhoeve B.V.*. 

=== Bøker oversatt av Ruth Nissen-Drejer ===
* [[Renée Maquet]]: *Frøken Bitten. Fortalt av henne selv*, 1924
* [[Peter Hansen Skovmoes]]: *Når veven er ferdig*, 1946
* [[Thomas Hardy]]: *Jude*, utgitt på [[Ernst G. Mortensens forlag]] i 1948
* [[Anke Servaes]]: *Søster Lisbeth*, 1948
* Anke Servaes: *Fru Lisbeth*, 1949
* Anke Servaes: *Moder Lisbeth*, 1950
* [[Lewis Wallace]]: *Ben Hur*, utgitt på Ansgar forlag i 1950
* [[Morten Korch]]: *Piken fra Dale*, 1953
* Morten Korch: *Kampen om lykken. Roman*, 1956
* Morten Korch: *I morgen skinner solen*, 1966
* [[Louisa May Alcott]]: *Småfrøkner* (gjenfortalt av Ruth Nissen-Drejer), 1964
* [[Ruth Aspinall]]: *Livet begynner på nytt* – [[Forlaget Kristen Ungdom]], 1965
* [[Charles Dickens]]: *To byer*, 1972 (oversatt og bearbeidet av Ruth Nissen-Drejer)
* [[Johanna Spyri]]: *Heidi*, 1964 (gjenfortalt av Ruth Nissen-Drejer)
* [[Carit Etlar]]: *Gjøngehøvdingen* (gjenfortalt av Ruth Nissen-Drejer), 1964
* Carit Etlar: *Dronningens vaktmester'', 1964

## Referanser


## Eksterne lenker
* Søkeresultat for «Ruth Nissen-Drejer» i BIBSYS
*Ruth Nissen-Drejer hos Norsk Oversetterleksikon